
Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 iunie 2021

	Nr.
	4c-9/840


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative privind modificarea şi completarea prevederilor art.38 alin.3 din LEGEA-CADRU Nr.153/2017 din 28 iunie 2017 privind salarizarea personalului plătit din fonduri publice, trimisă Comisiei pentru muncă şi protecţie socială pentru dezbatere pe fond, în procedură obişnuită, cu adresa nr. Plx 608/2018 din 22 octombrie 2018.
PREŞEDINTE,
OANA SILVIA ŢOIU

Parlamentul României

Camera Deputaţilor

Comisia pentru muncă şi protecţie socială
	Bucureşti,
	15 iunie 2021

	Nr.
	4c-9/840


R A P O R T

asupra propunerii legislative  privind modificarea şi completarea prevederilor art.38 alin.3 din LEGEA-CADRU Nr.153/2017 din 28 iunie 2017 privind salarizarea personalului plătit din fonduri publice
În temeiul art.94 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. Plx 608/2018 din 22 octombrie 2018, cu dezbaterea pe fond, în procedură obişnuită, a  propunerii legislative privind modificarea şi completarea prevederilor art.38 alin.3 din LEGEA-CADRU Nr.153/2017 din 28 iunie 2017 privind salarizarea personalului plătit din fonduri publice.
Propunerea legislativă are ca obiect de reglementare completarea art.38 alin.(3) din Legea-cadru nr.153/2017 cu o nouă literă, preconizându-se acordarea unei majorări salariale pentru personalul cu studii superioare de specialitate din cadrul Centrului Naţional de Calificare şi Instruire Feroviară - CENAFER, începând cu data de 1 octombrie 2018.
La întocmirea prezentului raport, comisia a avut în vedere:

· avizul favorabil al Consiliului Legislativ (nr.608/21.06.2018)

· avizul favorabil al Consiliului Economic şi Social (nr.3078/5.06.2018)

· avizul negativ al Comisiei pentru buget, finanţe şi bănci 
(nr.4c-2/608/18.12.2018)

· avizul favorabil al Comisiei pentru transporturi 
(nr.4c-4/161/30.10.2018)

· avizul negativ al Comisiei pentru drepturile omului, culte şi problemele minorităţilor naţionale (nr.4c-6/538/7.11.2018)

· punctul de vedere, negativ, al Guvernului (nr.923/14.05.2021).

La dezbaterile care au avut loc în şedinţa comisiei din 8 iunie 2021  a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, dl Cătălin Boboc, secretar de stat în cadrul Ministerului Muncii şi Protecţiei Sociale.
La lucrări şi-au înregistrat prezenţa 20 de deputaţi, din totalul de 21 membri ai comisiei.

Raportul comisiei a fost adoptat cu unanimitate de voturi. 

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Propunerea legislativă a fost respinsă de Senat, în calitate de primă Cameră sesizată, în şedinţa din 17 octombrie 2018.
Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra propunerii legislative şi a documentelor conexe, membrii comisiei au hotărât transmiterea către plenul Camerei Deputaţilor a prezentului raport, de respingere a propunerii legislative, întrucât aplicarea acesteia generează un impact suplimentar asupra cheltuielilor de personal şi, implicit, asupra cheltuielilor totale ale bugetului general consolidat. 

PREŞEDINTE,



SECRETAR,


Oana Silvia Ţoiu


Tudor Polak

Întocmit, 

Şef birou Lidia Vlădescu

Consilier parlamentar Camelia Revenco

